Suvestinė redakcija nuo 2018-07-27 iki 2018-12-27

Įsakymas paskelbtas: TAR 2018-05-11, i. k. 2018-07618

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS NACIONALINĖS SVEIKATOS SISTEMOS VALSTYBĖS BIUDŽETINIŲ IR VIEŠŲJŲ ĮSTAIGŲ VADOVŲ KONKURSŲ ORGANIZAVIMO NUOSTATŲ IR LIETUVOS NACIONALINĖS SVEIKATOS SISTEMOS VALSTYBĖS IR SAVIVALDYBIŲ BIUDŽETINIŲ IR VIEŠŲJŲ ĮSTAIGŲ, JŲ PADALINIŲ IR FILIALŲ VADOVAMS KELIAMŲ KVALIFIKACINIŲ REIKALAVIMŲ PATVIRTINIMO

2018 m. gegužės 10 d. Nr. V-574

Vilnius

Vadovaudamasis Lietuvos Respublikos sveikatos priežiūros įstaigų įstatymo 15 straipsnio 1 ir 3 dalimis, atsižvelgdamas į Lietuvos Respublikos darbo kodekso 41 straipsnio 3 dalį:

1.	Tvirtinu (pridedamus):

1.1.	Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatus;

1.2.	Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų, jų padalinių ir filialų vadovams keliamus kvalifikacinius reikalavimus.

2.	R e k o m e n d u o j u Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatais vadovautis rengiant ir Lietuvos nacionalinės sveikatos sistemos savivaldybių biudžetinių ir viešųjų įstaigų vadovų konkursų organizavimo nuostatus.

3.	L a i k a u netekusiais galios:

3.1.	Lietuvos Respublikos sveikatos apsaugos ministro 2013 m. kovo 13 d. įsakymą Nr. V-259 „Dėl Viešų konkursų Lietuvos nacionalinės sveikatos sistemos biudžetinių ir viešųjų įstaigų, kurių steigėja yra Lietuvos Respublikos sveikatos apsaugos ministerija, vadovų pareigoms eiti nuostatų patvirtinimo“ su visais pakeitimais ir papildymais;

3.2.	Lietuvos Respublikos sveikatos apsaugos ministro 2001 m. gegužės 25 d. įsakymą Nr. 299 „Dėl Kvalifikacinių reikalavimų Lietuvos nacionalinės sveikatos sistemos biudžetinių ir viešųjų įstaigų, jų padalinių ir filialų vadovams tvirtinimo“ su visais pakeitimais ir papildymais.

Sveikatos apsaugos ministras Aurelijus Veryga

PATVIRTINTA

Lietuvos Respublikos sveikatos apsaugos ministro

2018 m. gegužės 10 d. įsakymu Nr. V-574

LIETUVOS NACIONALINĖS SVEIKATOS SISTEMOS VALSTYBĖS BIUDŽETINIŲ IR VIEŠŲJŲ ĮSTAIGŲVADOVŲ KONKURSŲ ORGANIZAVIMO NUOSTATAI

I SKYRIUS

BENDROSIOS NUOSTATOS

1.	Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatuose (toliau – Nuostatai) nustatyta konkursų organizavimo tvarka, kuri taikoma valstybės įsteigtoms viešosioms ir viešojo administravimo funkcijų neatliekančioms biudžetinėms sveikatos priežiūros įstaigoms (toliau – Įstaiga), kurių savininko teises ir pareigas pavesta įgyvendinti Lietuvos Respublikos sveikatos apsaugos ministerijai (toliau – Ministerija). Visuotinio dalininkų susirinkimo sprendimu Nuostatai gali būti taikomi ir organizuojant konkursą į Įstaigos, kurios dalininkai yra valstybė kartu su Ministerija, vadovo pareigas.

2.	Kvalifikacinius reikalavimus Įstaigų vadovams nustato Lietuvos Respublikos sveikatos apsaugos ministras (toliau – Ministras).

3.	Viešo konkurso Įstaigos vadovo pareigoms eiti organizavimo procedūra (toliau – Konkursas) apima:

3.1.	Konkurso paskelbimą;

3.2.	dokumentų, kuriuos būtina pateikti norint dalyvauti konkurse, pateikimą ir priėmimą;

3.3.	Konkurso komisijos (toliau – Komisija) sudarymą;

3.4.	asmenų, pretenduojančių į pareigas (toliau – Pretendentai), atranką.

II SKYRIUS

KONKURSO PASKELBIMAS

4.	Ministras priima įsakymą dėl Konkurso paskelbimo (toliau – Įsakymas). Įsakyme taip pat nurodomas Ministerijos darbuotojas, atsakingas už konkurso paskelbimą (toliau – Atsakingas asmuo).

5.	Konkursas per Valstybės tarnybos valdymo informacinę sistemą skelbiamas Valstybės tarnybos departamento interneto svetainėje ir Ministerijos interneto svetainėje. Informacija apie Konkursą gali būti skelbiama ir kitomis visuomenės informavimo priemonėmis.

6.	Konkurso skelbime nurodoma:

6.1.	juridinio asmens, kuris skelbia Konkursą, pavadinimas, teisinė forma, buveinė ir kodas;

6.2.	trumpas pareigybės, kuriai skelbiamas Konkursas, aprašymas;

6.3.	kvalifikaciniai reikalavimai Pretendentams;

6.4.	būtinų pateikti dokumentų sąrašas, jų pateikimo tvarka ir terminas;

6.5.	informacija apie tai, kur galima gauti išsamią informaciją apie skelbiamą Konkursą;

6.6.	informacija apie tai, kad Pretendentų dokumentai priimami 14 kalendorinių dienų po Konkurso paskelbimo ir kad kilus pagrįstų abejonių dėl Pretendentų atitikties Konkurso skelbime nustatytiems kvalifikaciniams reikalavimams ir prireikus patikslinti ar papildyti pateiktus dokumentus (sprendimą priima Nuostatų 4 punkte nurodytas Įsakymu paskirtas asmuo), terminas gali būti pratęstas 5 kalendorinėms dienoms, jeigu Pretendentų yra prašoma pateikti papildomų duomenų;

6.7.	Pretendentų atrankos būdas –testas žodžiu (pokalbis).

III SKYRIUS

DOKUMENTŲ PATEIKIMAS IR PRIĖMIMAS

7.	Pretendentas, norintis dalyvauti Konkurse, per Valstybės tarnybos valdymo informacinę sistemą privalo pateikti:

7.1.	prašymą leisti dalyvauti Konkurse (Nuostatų 1 priedas);

7.2.	asmens tapatybę ir išsilavinimą patvirtinančių dokumentų kopijas;

7.3.	gyvenimo aprašymą (nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes);

7.4.	darbo patirtį (stažą) patvirtinančius dokumentus ar šių dokumentų kopijas;

7.5.	privačių interesų deklaraciją;

7.6. užpildytą Pretendento anketą (Nuostatų 2 priedas);

Papunkčio pakeitimai:

Nr. V-586, 2018-05-16, paskelbta TAR 2018-05-17, i. k. 2018-07871

7.7.	papildomą kompetenciją įrodančius dokumentus ir (ar) jų kopijas;

7.8.	savo, kaip Įstaigos, kuriai vadovauti pretenduoja, vadovo, strateginės veiklos gaires;

7.9.	kitus dokumentus, patvirtinančius Pretendento atitiktį skelbime nurodytiems reikalavimams.

8.	Dokumentai teikiami 14 kalendorinių dienų nuo Konkurso paskelbimo Valstybės tarnybos departamento interneto svetainėje.

9.	Ministerija, ne vėliau kaip per 3 darbo dienas pasibaigus Pretendentų dokumentų priėmimo terminui Valstybės tarnybos valdymo informacinėje sistemoje pažymi, ar Pretendentas atitinka Konkurso skelbime nustatytus kvalifikacinius reikalavimus pagal Pretendento pateiktų dokumentų duomenis.

10.	Jeigu Atsakingam asmeniui kyla abejonių dėl Pretendento pateiktos informacijos tikrumo ar dėl pateiktos informacijos aiškumo, jis Nuostatų 6.6 papunkčio nustatyta tvarka ir terminais gali paprašyti per Valstybės tarnybos valdymo informacinę sistemą papildomai pateikti prašomos informacijos, dokumento (-ų) kopiją (-as).

11.	Pretendentas atsako už pateiktų dokumentų, duomenų tikrumą ir teisingumą.

12. Pretendentui, kuris atitinka Konkurso skelbime nustatytus kvalifikacinius reikalavimus ir pateikė tai patvirtinančius dokumentus bei neigiamai atsakė į Pretendento anketos (Nuostatų 2 priedas) 4–10 klausimus, Ministerija per 22 kalendorines dienas nuo Konkurso paskelbimo per Valstybės tarnybos valdymo informacinę sistemą išsiunčia pranešimą apie dalyvavimą pretendentų atrankoje (nurodo jos datą, vietą ir laiką, informaciją, kad Pretendento atitikimas Nuostatų 27 ir 29 punktuose nurodytoms savybėms gali būti vertinamas vadovaujantis Nuostatų 6 priede nurodytų teisės aktų nuostatomis). Pranešime taip pat nurodoma, kad Pretendentui, kuris neatitinka Konkurso skelbime nustatytų kvalifikacinių reikalavimų ar nepateikė tai patvirtinančių dokumentų ir (ar) kuris teigiamai atsakė į bent vieną iš Pretendento anketos (Nuostatų 2 priedas) 4–10 klausimų, Ministerija per 22 kalendorines dienas nuo Konkurso paskelbimo per Valstybės tarnybos valdymo informacinę sistemą išsiunčia motyvuotą pranešimą ir nurodo, kodėl jam neleidžiama dalyvauti atrankoje.

Punkto pakeitimai:

Nr. V-586, 2018-05-16, paskelbta TAR 2018-05-17, i. k. 2018-07871

13.	Pasibaigus dokumentų priėmimo ir tikslinimo terminams, Atsakingas asmuo nedelsdamas turi pranešti Ministrui apie dokumentų priėmimo termino pabaigą.

IV SKYRIUS

KOMISIJOS SUDARYMAS

14.	Jeigu bent vienam Pretendentui išsiunčiamas Nuostatų 12 punkte nurodytas pranešimas apie dalyvavimą atrankoje, Ministro įsakymu sudaroma Komisija Pretendentų atrankai vykdyti.

15. Ministras Nuostatų 14 punkte nurodytame įsakyme nurodo Komisijos pirmininką, pavaduotoją ir kitus Komisijos narius iš Ministerijos ar jai pavaldžių įstaigų (valstybės tarnautojai arba pagal darbo sutartis dirbantys asmenys), Komisijos sekretorių, kuris gali būti Komisijos nariu. Kaip Komisijos nariai taip pat gali būti kviečiami asmenys, kurių veiklos (darbo) sritis susijusi su pareigomis, dėl kurių vykdomas Konkursas, taip pat ekspertai, gebantys įvertinti pretendentų vadybines ir lyderystės kompetencijas. Kiekvienai atrankai gali būti sudaroma vis kita Komisija. Komisijos nariai privalo užpildyti pasižadėjimą (Nuostatų 4 priedas).

Punkto pakeitimai:

Nr. V-586, 2018-05-16, paskelbta TAR 2018-05-17, i. k. 2018-07871

16.	Komisija sudaroma ne vėliau kaip per 30 kalendorinių dienų nuo Konkurso paskelbimo dienos. Ne vėliau kaip per 14 kalendorinių dienų nuo Komisijos sudarymo turi įvykti Pretendentų atranka.

17.	Komisija sudaroma iš ne mažiau kaip 5 narių.

18.	Konkurse stebėtojo teisėmis gali dalyvauti ne daugiau kaip 3 visuomenės atstovai – Lietuvos Respublikoje įregistruoto (-ų) viešojo (-ųjų) juridinio (-ių) asmens (-ų), išskyrus valstybės ar savivaldybės institucijas ar įstaigas, įgalioti atstovai (toliau – Visuomenės atstovai).

19.	Prašymą stebėtojo teisėmis dalyvauti Konkurse Visuomenės atstovas ne vėliau kaip prieš 5 darbo dienas iki atrankos pradžios elektroniniu paštu pateikia Nuostatų 6 punkte nurodytame skelbime nurodytais kontaktais. Apie atrankos laiką ir vietą Visuomenės atstovui elektroniniu paštu turi būti pranešta ne vėliau kaip prieš vieną darbo dieną iki atrankos.

Visuomenės atstovai Komisijos sekretoriui prieš atranką privalo pateikti galiojantį asmens dokumentą, kuriame yra asmens kodas ir nuotrauka, įgaliojimą dalyvauti stebėtojo teisėmis ir pasirašyti pasižadėjimą (Nuostatų 4 priedas) neatskleisti pretendentų asmens duomenų. Pasižadėjimas pridedamas prie Konkurso protokolo.

Visuomenės atstovai turi teisę stebėti atrankos eigą. Jiems draudžiama atrankos metu daryti garso ar vaizdo įrašus, naudoti kitas technines priemones. Šias technines priemones naudojantys ar Komisijos darbui trukdantys visuomenės atstovai Komisijos pirmininko sprendimu gali būti pašalinami iš atrankos ir apie tai pažymima protokole.

20.	Visuomenės atstovams, pateikusiems prašymus leisti jų atstovams stebėti atranką vėliau nei pirmieji 3, apie tai, kad leidimas stebėti atranką jų atstovams nesuteikiamas, pranešama elektroniniu paštu ne vėliau kaip prieš 3 darbo dienas iki atrankos.

21.	Komisijos nariais negali būti skiriami asmenys, kurie yra Pretendentų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktiniai, sugyventiniai, taip pat Pretendentų sutuoktinių, sugyventinių vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai. Komisijos nariais taip pat negali būti asmenys, dėl kurių nešališkumo kelia abejonių ir kitos su Pretendentais susijusios aplinkybės.

22.	Komisijos darbe turi dalyvauti visi jos nariai. Kai Komisijos darbe dėl svarbių priežasčių negali dalyvauti kuris nors jos narys, Komisija yra teisėta, jeigu jos darbe dalyvauja daugiau kaip pusė Komisijos narių. Kai Komisijos darbe dėl svarbių priežasčių negali dalyvauti jos pirmininkas, jį pavaduoja Komisijos pirmininko pavaduotojas, o jo nesant – Komisijos narių bendru protokoliniu sprendimu paskirtas kitas Komisijos narys.

23.	Komisijos sudėtis gali būti keičiama atrankos dieną iki nustatyto atrankos posėdžio pradžios laiko, jei paaiškėja aplinkybių, dėl kurių atranka (Konkursas) gali būti pripažintas neteisėtu (nesant kvorumo) ar neskaidriu.

24.	Jei kuris nors Komisijos narys, Pretendentas ar Visuomenės atstovas nesilaiko Konkurso (atrankos) tvarkos, trukdo Komisijai dirbti ir vykdyti Konkursą (atranką), Komisijos pirmininko sprendimu šis asmuo gali būti pašalintas iš Konkurso (atrankos)(apie tai pažymima Komisijos protokole).

V SKYRIUS

PASIRUOŠIMAS KONKURSUI IR KONKURSO VYKDYMAS. PRETENDENTŲ ATRANKA

25.	Jei Konkursas neįvyksta per Nuostatų 12 punkte nurodytame pranešime apie dalyvavimą atrankoje nustatytą terminą, Ministro sprendimu Konkursas skelbiamas iš naujo.

26.	Atsakingas asmuo nedelsdamas Komisijai turi pateikti informaciją apie Konkurse dalyvausiančių Pretendentų skaičių.

27.	Atranka vykdoma testo žodžiu (pokalbio) būdu. Atrankos metu, atsižvelgiant į specialiuosius reikalavimus, vertinami Pretendento įgūdžiai ir patirtis, pretendento profesinė, darbo patirtis, dalykinės savybės, vadovavimo gebėjimai (gebėjimas planuoti, organizuoti ir koordinuoti darbus, numatyti užduotis, veiklos žingsnius, kontroliuoti darbų procesus ir pan.), jo, kaip galimo Įstaigos vadovo, pateiktos strateginės veiklos gairės.

28.	Testui žodžiu (pokalbiui) klausimus Komisijos nariai rengia savarankiškai.

29. Siekiant įvertinti Pretendento vadovavimo gebėjimus, Pretendentams gali būti pateikiami klausimai – praktinės užduotys, kurių metu Pretendentas apibūdina savo elgesį realiose darbo situacijose. Pateikti klausimai, praktinė užduotis ir atsakymai į juos neviešinami.

Punkto pakeitimai:

Nr. V-586, 2018-05-16, paskelbta TAR 2018-05-17, i. k. 2018-07871

30.	Likus ne mažiau kaip1 darbo dienai iki atrankos, Komisijos pirmininkui, nariams ir Komisijos sekretoriui pateikiami Pretendentų duomenys, gyvenimo aprašymai ir kiti Pretendentų dokumentų priėmimo metu pateikti duomenys.

31.	Pretendentai, atvykę į atranką, privalo pateikti galiojantį asmens tapatybės dokumentą.

32.	Atranka pradedama Pretendentams praneštu laiku. Komisijos pirmininkas Pretendentams pristato Komisijos narius ir stebėtojų teisėmis dalyvaujančius kitus asmenis, taip pat suteikia informaciją apie atrankos eigą, formą.

33.	Esant dideliam Pretendentų skaičiui (20 ir daugiau), Komisijos pirmininko sprendimu atranka gali būti vykdomas kelias dienas.

34.	Komisija pagal Pretendentų pavardžių pirmą raidę sudaro Pretendentų eilės sąrašą.

35. Testo žodžiu (pokalbio) per atranką metu Pretendentas pristato savo, kaip galimo Įstaigos vadovo, strategines veiklos gaires. Po pristatymo Komisijos nariai Pretendentams pateikia lygiaverčius klausimus. Komisijos nariai Pretendentams gali pateikti ir tikslinamuosius klausimus. Atrankos metu kiekvienas Komisijos narys Pretendentų atsakymus į Komisijos narių užduotus klausimus ir Pretendento pristatytas savo, kaip galimo Įstaigos vadovo, strateginės veiklos gaires vertina individualiai – nuo 1 iki 10 balų. Blogiausias įvertinimas yra 1 balas, geriausias – 10 balų. Įvertinę kiekvieno Pretendento tinkamumą eiti pareigas, Komisijos nariai pildo Individualaus vertinimo lentelę (Nuostatų 3 priedas).

Punkto pakeitimai:

Nr. V-586, 2018-05-16, paskelbta TAR 2018-05-17, i. k. 2018-07871

36.	Atrankos metu daromas skaitmeninis garso įrašas. Skaitmeninis garso įrašas perkeliamas į kompiuterinę laikmeną, pridedamas prie protokolo, saugomas Ministerijoje teisės aktų nustatyta tvarka, laikantis asmens duomenų apsaugą reglamentuojančių teisės aktų reikalavimų. Pretendentas su savo testo žodžiu (pokalbiu) atrankoje įrašu ir Konkurso protokolu gali susipažinti Konkursui (atrankai) pasibaigus.

37.	Komisijos nariai užpildytas ir pasirašytas Pretendentų Individualaus vertinimo lenteles perduoda Komisijos sekretoriui. Komisijos sekretorius surašo į Konkurso protokolą kiekvieno Pretendento atrankos bendrą vertinimo lentelę (Nuostatų 5 priedas).

38.	Kiekvienam Pretendentui atrankos metu Komisijos narių skirti balai susumuojami ir dalijami iš Komisijos narių skaičiaus.

39.	Nustatoma kiekvieno Pretendento Konkurse užimta vieta. Konkurso vieta nustatoma pagal didžiausią surinktų balų skaičių.

40.	Konkursą laimi daugiausia balų, bet ne mažiau kaip 6 balus atrankoje surinkęs Pretendentas.

41.	Pretendentams paskelbiami Konkurso rezultatai ir Pretendentų eilės tvarka po atrankos. Pretendentui, nedalyvavusiam skelbiant Konkurso rezultatus, apie jo rezultatą ir eilės numerį po atrankos pranešama per Valstybės tarnybos valdymo informacinę sistemą.

42.	Jeigu didžiausią vienodą balų skaičių, bet ne mažiau nei 6 balus atrankoje surinko keli Pretendentai, vertinamos papildomos Nuostatų 43 punkte nustatytos kompetencijos. Vertinama kiekviena Nuostatų 43 punkte nurodyta papildoma kompetencija atskirai. Už kiekvieną papildomą kompetenciją Pretendentui skiriamas balas.

43.	Pretendento papildomomis kompetencijomis laikoma:

43.1.	vadovavimo sveikatos sistemos subjektams (ar jų padaliniams, filialams) patirtis;

43.2.	kvalifikacijos tobulinimas ir (arba) mokslinės publikacijos sveikatos politikos, sveikatinimo veiklos strateginio planavimo, valdymo bei organizavimo, visuomenės sveikatos, sveikatos priežiūros reformos, sveikatos ekonomikos, vadybos, teisės, sveikatos mokymo ir ugdymo, socialinio darbo, informacinių technologijų, kitose su sveikatinimo veiklos organizavimu ir valdymu susijusiose srityse per paskutinius 5 metus (Pretendentui pateikus papildomos kvalifikacijos tobulinimą patvirtinančius pažymėjimus ar mokslinių publikacijų kopijas);

43.3.	darbdavio (-ių) ir (arba) aukštojo mokslo įstaigos vadovo rekomendacija (Pretendentui pateikus rekomendacinį raštą apie savo profesinę patirtį (vykdytą veiklą) ir darbo kokybę);

43.4.	Europos Sąjungos oficialių kalbų (anglų, vokiečių ar prancūzų) mokėjimas ne žemesniu kaip pažengusio vartotojo lygmens B2 lygiu (kalbos mokėjimo lygiai nustatomi vadovaujantis 2004 m. gruodžio 15 d. Europos Parlamento ir Tarybos sprendimu Nr. 2241/204/EB dėl bendros Bendrijos sistemos siekiant užtikrinti kvalifikacijų ir gebėjimų skaidrumą (Europasas) (OL 2004 L 390, p. 6).

44.	Jei po papildomų kompetencijų vertinimo dviejų ar daugiau Pretendentų surinktas balų skaičius yra vienodas, vertinami šių Pretendentų privalumai, nurodyti jų pateiktuose gyvenimo aprašymuose. Jeigu įvertinus Pretendentų papildomą kompetenciją Komisijos narių balsai pasiskirsto po lygiai, lemiamas yra Komisijos pirmininko balsas.

45.	Atrankos rezultatai įforminami Konkurso protokolu.

46.	Konkurso protokole pasirašo visi Komisijos darbe dalyvavę Komisijos nariai ir Komisijos sekretorius.

47.	Konkursą laimėjęs Pretendentas per Ministerijos nurodytą terminą turi atvykti sudaryti darbo sutarties.

48.	Jeigu Konkursą laimėjęs Pretendentas per Ministerijos nurodytą terminą neatvyksta sudaryti darbo sutarties arba atsisako eiti šias pareigas, eiti pareigas siūloma antrajam pagal Konkurso rezultatus daugiausia balų, bet ne mažiau nei 6 balus atrankoje surinkusiam Pretendentui, o jam atsisakius – atitinkamai kitam iš eilės einančiam ir ne mažiau kaip 6 balus atrankoje surinkusiam Pretendentui.

49.	Ministras Konkursą gali atšaukti ne vėliau kaip likus vienai darbo dienai iki atrankos pradžios. Apie Konkurso atšaukimą nedelsiant per Valstybės tarnybos valdymo informacinę sistemą pranešama Pretendentams, norintiems dalyvauti Konkurse ir pateikusiems dokumentus Konkursą organizuojančiai Ministerijai. Apie Konkurso atšaukimą paskelbiama Valstybės tarnybos departamento ir Ministerijos interneto tinklalapiuose nurodant atšaukimo priežastį.

VI SKYRIUS

BAIGIAMOSIOS NUOSTATOS

50.	Konkursas laikomas neįvykusiu, jeigu:

50.1.	paskelbus Konkursą, nė vienas Pretendentas nepateikė Nuostatų 7 punkte nurodytų dokumentų;

50.2.	Nuostatų 12 punkte nurodytas pranešimas apie atitiktį nustatytiems kvalifikaciniams reikalavimams neišsiųstas nė vienam Pretendentui;

50.3.	nė vienas Pretendentas atrankos metu nesurinko daugiau kaip 6 balų;

50.4.	Ministras Nuostatų nustatyta tvarka atšaukia Konkursą;

50.5.	nė vienas Pretendentas neatvyksta į atranką.

51.	Dalyvavęs Pretendentų atrankoje, bet nelaimėjęs Konkurso Pretendentas gali apskųsti Konkurso rezultatus ir Komisijos sprendimą teismui Lietuvos Respublikos įstatymų nustatyta tvarka.

52.	Ministras, Lietuvos Respublikos korupcijos prevencijos įstatymo 9 straipsnyje nustatyta tvarka ne vėliau kaip per 3 darbo dienas nuo Konkurso laimėjimo privalo kreiptis į Lietuvos Respublikos specialiųjų tyrimų tarnybą dėl informacijos apie asmenį, siekiantį eiti Įstaigos vadovo pareigas, pateikimo.

53.	Nuostatų 52 punkte nurodytu atveju gavus Lietuvos Respublikos specialiųjų tyrimų tarnybos informaciją apie asmenį, siekiantį eiti įstaigos vadovo pareigas, ir šios informacijos pagrindu Ministrui priėmus sprendimą nepriimti jo į šias pareigas arba Konkursą laimėjusiam asmeniui per Ministerijos nustatytą terminą neatvykus sudaryti darbo sutarties arba atsisakius eiti pareigas, į šias pareigas gali būti priimamas kitas iš eilės pagal Konkurso rezultatus Pretendentas.

54. Ministrui Nuostatų 52 punkte nurodytais atvejais kreipusis į Lietuvos Respublikos specialiųjų tyrimų tarnybą dėl informacijos apie antrąjį pagal Konkurso rezultatus Pretendentą pateikimo ir šios informacijos pagrindu Ministrui priėmus sprendimą nepriimti jo į įstaigos vadovo pareigas arba jam atsisakius eiti šias pareigas, į šias pareigas gali būti priimamas kitas iš eilės pagal Konkurso rezultatus Pretendentas. Dėl informacijos apie antrąjį ar kitą iš eilės pagal Konkurso rezultatus Pretendentą gavimo į Lietuvos Respublikos specialiųjų tyrimų tarnybą kreipiamasi, jeigu šis Pretendentas sutinka eiti įstaigos vadovo pareigas.

Punkto pakeitimai:

Nr. V-586, 2018-05-16, paskelbta TAR 2018-05-17, i. k. 2018-07871

55.	Konkursą laimėjęs asmuo skiriamas į pareigas arba priimamas sprendimas nepriimti jo į pareigas ne vėliau kaip per 14 darbo dienų po Lietuvos Respublikos specialiųjų tyrimų tarnybos informacijos apie asmenį, siekiantį eiti įstaigos vadovo pareigas, gavimo dienos. Šis terminas gali būti pratęstas šalių susitarimu.

56.	Konkurso organizavimo ir vykdymo metu konfidencialumas užtikrinamas laikantis šiuos teisinius santykius reglamentuojančių teisės aktų nuostatomis.

_______________________

Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų

1 priedas

(Prašymo forma)

PRAŠYMAS LEISTI DALYVAUTI KONKURSE

Aš, pretendentas	_____________________________________________________________
(vardas, pavardė)
prašau leisti dalyvauti konkurse ____________________________________________________________________
(Įstaigos savininko teises ir pareigas įgyvendinanti institucija, kuriai pateikiamas prašymas)
___________________________________________________________________________________________________________
(Viešoji ar biudžetinė įstaiga ir pareigos įstaigoje, į kurias pretenduojama)

Informaciją apie konkurso eigą prašau siųsti el. paštu:	(el. pašto adresas didžiosiomis raidėmis)

Sutinku, kad visi konkursui pateikti mano asmens duomenys būtų tvarkomi konkurso organizavimo ir vykdymo tikslais, taip pat kad bus tikrinama, ar jie teisingi.

Pretendentas	(Parašas)	(Vardas ir pavardė)	(Data)

––––––––––––––––––––

Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų

2 priedas

(Anketos forma)

PRETENDENTO ANKETA

__________________

(data)

__________________

(sudarymo vieta)

1. Pretendentas

(vardas ir pavardė, gimimo data)

2. Viešosios ar biudžetinės įstaigos (toliau – įstaiga) savininko teises ir pareigas įgyvendinanti institucija, kuriai pateikiama anketa

3. Įstaigos pavadinimas ir pareigybė įstaigoje, į kurią pretenduojama

___________________________________________________________________________

4. Ar šios anketos 3 punkte nurodytoje įstaigoje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ar kurio nors iš šių asmenų ir Jūsų darbas įstaigoje taptų susijęs su vieno tiesioginiu pavaldumu kitam arba su vieno teise kontroliuoti kitą?

(jeigu taip, nurodykite tokio asmens pareigas, vardą ir pavardę)

5. Ar įstatymai draudžia arba Jums atimta teisė užimti pareigybę, nurodytą šios anketos 3 punkte?

6. Ar esate pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą?

(jeigu taip, nurodykite, kada ir už ką nuteistas)

7. Ar esate pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai?

(jeigu taip, nurodykite, kada ir už ką nuteistas)

8. Ar esate uždraustos organizacijos narys?

9. Ar buvote atleistas iš skiriamų arba renkamų pareigybių dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigybių dienos nepraėjo 3 metai?

10. Ar esate pripažintas neveiksniu ar neveiksniu tam tikroje srityje (ribotai veiksniu)?

(jeigu taip, nurodykite kokioje srityje esate pripažintas neveiksniu (ribotai veiksniu)

11. Ar esate kito juridinio asmens valdymo organo narys (į šį klausimą privalo atsakyti tik pretendentas į įstaigos vadovo pareigybę)?

(jeigu taip, nurodykite kito juridinio asmens pavadinimą ir jo ryšį su įstaiga, nurodyta šios anketos 3 punkte)

Patvirtinu, kad pateikta informacija surašyta asmeniškai ir yra teisinga. Sutinku, kad visi šioje anketoje nurodyti asmens duomenys būtų tvarkomi priėmimo į šios anketos 3 punkte nurodytą pareigybę tikslais, taip pat kad bus tikrinama, ar jie teisingi.

Man paaiškinta, kad paaiškėjus bent vienai aplinkybei, dėl kurios negaliu būti priimtas į šios anketos 3 punkte nurodytą pareigybę, mane gali būti atsisakoma priimti į pareigas arba galiu būti atleistas iš jų.

Pretendentas

(Parašas)

(Vardas ir pavardė)

(Data)

_________________________

Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų

3 priedas

(Lentelės forma)

INDIVIDUALAUS VERTINIMO LENTELĖ

Eil. Nr.	Pretendento vardas ir pavardė	Testo žodžiu (pokalbio) atrankoje balas	Pastaba

Komisijos narys	__________ (parašas)	_________________ (vardas ir pavardė)

_________________

Lietuvos nacionalinės sveikatos sistemos

valstybės biudžetinių ir viešųjų įstaigų vadovų

konkursų organizavimo nuostatų

4 priedas

(Pasižadėjimo forma)

PASIŽADĖJIMAS

__________________

(data)

__________________

(sudarymo vieta)

Aš, _____________________________________________________________________,

(vardas ir pavardė)

p a s i ž a d u neatskleisti pretendentų asmens duomenų.

_____________________	____________________________

(parašas)	(vardas ir pavardė)

––––––––––––––––––––

Lietuvos nacionalinės sveikatos sistemos

valstybės biudžetinių ir viešųjų įstaigų

vadovų konkursų organizavimo nuostatų

5 priedas

LIETUVOS RESPUBLIKOS SVEIKATOS APSAUGOS MINISTERIJA

PRETENDENTŲ Į įstaigos VADOVO pareigAs Konkurso KOMISIJOS POSĖDŽIO

PROTOKOLAS

___________ Nr.

(data)

Vilnius

Pretendentų į _____________________________________________________ vadovo

(Lietuvos nacionalinės sveikatos sistemos biudžetinės ar viešosios įstaigos pavadinimas)

pareigas konkurso komisijos, sudarytos Lietuvos Respublikos sveikatos apsaugos ministro

___________________________________________________________________________ ,

(įsakymo, kuriuo sudaryta komisija, data ir numeris)

posėdis įvyko _______________________________________________________________ ,

(data)

posėdžio pradžia _________________, posėdžio pabaiga ____________________________ .

(laikas) (laikas)

Komisijos pirmininkas ____________________________________________________

Komisijos sekretorius _____________________________________________________

Komisijos nariai: _________________________________________________________

Pareigų, kurias eiti skelbiamas konkursas, pavadinimas:

___________________________________________________________________________

Pretendentai:

___________________________________________________________________________

PRETENDENTŲ TESTO ŽODŽIU (POKALBIO) VERTINIMO LENTELĖ

Eil. Nr.	Pretendento vardas ir pavardė	Komisijos nariai	Balų vidurkis	Konkurse užimta vieta

PRETENDENTŲ TESTO ŽODŽIU (POKALBIO) IR PAPILDOMOS KOMPETENCIJOS VERTINIMO SUVESTINĖ LENTELĖ

Pretendento vardas ir pavardė	Papildomos kompetencijos, nurodytos Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų papunkčiuose, įvertinimas	Komisijos narių balsai (pildoma gavus vienodą papildomos kompetencijos įvertinimą)	Konkurse užimta vieta

43.1 pa-punktyje	43.2 pa-punktyje	43.3 pa-punktyje	43.4 pa-punktyje	Balų suma	Balsų suma

Pretendentai, kuriems neleista dalyvauti konkurse, nes:

- nepateikė asmens tapatybę patvirtinančio dokumento

________________________________________________________________________________

Komisijos sprendimas dėl konkurso laimėtojo ___________________________________________

________________________________________________________________________________

Komisijos pirmininkas	(Parašas)	(Vardas ir pavardė)

Komisijos sekretorius	(Parašas)	(Vardas ir pavardė)

Nariai	(Parašas)	(Vardas ir pavardė)

Sutinku eiti konkurse laimėtas pareigas

(Konkurso laimėtojo parašas)

(Konkurso laimėtojo vardas ir pavardė)

(Data)

Su konkurso rezultatais susipažinome:

(Pretendentų parašai)

(Vardai ir pavardės)

(Data)

Priedo pakeitimai:

Nr. V-586, 2018-05-16, paskelbta TAR 2018-05-17, i. k. 2018-07871

Lietuvos nacionalinės sveikatos sistemos

valstybės biudžetinių ir viešųjų įstaigų vadovų

konkursų organizavimo nuostatų

6 priedas

TEISĖS AKTŲ SĄRAŠAS

1. Lietuvos Respublikos korupcijos prevencijos įstatymas.

2. Lietuvos Respublikos viešųjų ir privačių interesų derinimo valstybinėje tarnyboje įstatymas.

3. Strateginio planavimo metodika, patvirtinta Lietuvos Respublikos Vyriausybės nutarimu.

4. Lietuvos Respublikos sveikatos priežiūros įstaigų įstatymas.

5. Lietuvos Respublikos sveikatos draudimo įstatymas.

6. Lietuvos Respublikos sveikatos sistemos įstatymas.

7. Lietuvos Respublikos pacientų teisių ir žalos sveikatai atlyginimo įstatymas.

8. Lietuvos Respublikos psichikos sveikatos priežiūros įstatymas.

9. Lietuvos Respublikos medicinos praktikos įstatymas.

10. Lietuvos Respublikos visuomenės sveikatos priežiūros įstatymas.

11. Lietuvos Respublikos slaugos praktikos ir akušerijos praktikos įstatymas.

_________________

Priedo pakeitimai:

Nr. V-586, 2018-05-16, paskelbta TAR 2018-05-17, i. k. 2018-07871

PATVIRTINTA

Lietuvos Respublikos sveikatos apsaugos ministro

2018 m. gegužės 10 d. įsakymu

Nr. V-574

Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų, jų padalinių ir filialų vadovams keliamI kvalifikaciniAI reikalavimAI

I SKYRIUS

BENDROSIOS NUOSTATOS

1.	Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų, jų padalinių ir filialų vadovams keliami kvalifikaciniai reikalavimai (toliau – Kvalifikaciniai reikalavimai) nustato bendruosius ir specialiuosius kvalifikacinius reikalavimus Lietuvos nacionalinės sveikatos sistemos valstybės ir savivaldybių įsteigtų biudžetinių ir viešųjų įstaigų (toliau – Įstaiga), jų padalinių ir filialų vadovams.

2.	Kvalifikaciniai reikalavimai netaikomi valstybės ir savivaldybės įstaigų, kurių dalininkės ar savininkės teises ir pareigas pavesta įgyvendinti Socialinės apsaugos ir darbo ministerijai, Krašto apsaugos ministerijai, Teisingumo ministerijai ar Vidaus reikalų ministerijai, vadovams, padalinių ir filialų vadovams.

3.	Kvalifikaciniuose reikalavimuose vartojamos sąvokos:

3.1. Padalinys – juridinio asmens funkcijas atliekantys klinika, centras, skyrius, poskyris, kitas struktūrinis vienetas (jų sudėtyje esantis struktūrinis vienetas), išskyrus filialus.

3.2. Kitos Kvalifikaciniuose reikalavimuose pateikiamos sąvokos suprantamos taip, kaip jos yra apibrėžtos Lietuvos Respublikos civiliniame kodekse ir kituose teisės aktuose.

II SKYRIUS

BENDRIEJI KVALIFIKACINIAI REIKALAVIMAI

4. Pretendentas turi atitikti šiuos bendruosius kvalifikacinius reikalavimus:

4.1. Neteko galios nuo 2018-07-27

Papunkčio naikinimas:

Nr. V-832, 2018-07-24, paskelbta TAR 2018-07-26, i. k. 2018-12445

4.2. mokėti valstybinę kalbą pagal trečiąją valstybinės kalbos mokėjimo kategoriją, nustatytą Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“;

4.3. atitikti šiuos patirties ir išsilavinimo reikalavimus:

Pareigos	Kvalifikaciniai reikalavimai
1.	Universiteto ligoninės (taip pat respublikos lygmens ligoninės, kurios dalininkai yra valstybė kartu su universitetu) vadovas	Turėti ne mažesnę nei 5 metų vadovaujamo darbo sveikatos priežiūros ir (arba) socialinių paslaugų, ir (arba) universitetinių studijų ir mokslo srityse patirtį.

1.

Turėti biomedicinos mokslų srities aukštąjį universitetinį ar jam prilygintą išsilavinimą (magistro kvalifikacinį laipsnį).

1.

Turėti mokslo laipsnį.

1.

Turėti pedagogo vardą.
2.	Respublikos lygmens stacionarinės asmens sveikatos priežiūros įstaigos vadovas	Turėti ne mažiau kaip 3 metų vadovaujamo darbo patirtį ir biomedicinos mokslų ar socialinių mokslų srities aukštąjį universitetinį ar jam prilygintą išsilavinimą (magistro kvalifikacinį laipsnį).
3.	Regiono lygmens stacionarinės asmens sveikatos priežiūros įstaigos vadovas

4.	Rajono lygmens stacionarinės asmens sveikatos priežiūros įstaigos vadovas	Turėti ne mažiau kaip 2 metų vadovaujamo darbo patirtį ir biomedicinos mokslų ar socialinių mokslų srities aukštąjį universitetinį ar jam prilygintą išsilavinimą (magistro kvalifikacinį laipsnį).
5.	Ambulatorines sveikatos priežiūros paslaugas teikiančios asmens sveikatos priežiūros įstaigos, kurioje paskutiniais kalendoriniais metais iki konkurso vadovo pareigoms eiti dirbo vidutiniškai daugiau nei 10 darbuotojų, vadovas

6.	Respublikos lygmens stacionarinės asmens sveikatos priežiūros įstaigos filialo vadovas

7.	Regiono lygmens stacionarinės asmens sveikatos priežiūros įstaigos filialo vadovas	Turėti ne mažiau kaip 1 metų vadovaujamo darbo patirtį ir biomedicinos mokslų ar socialinių mokslų srities aukštąjį universitetinį ar jam prilygintą išsilavinimą (magistro kvalifikacinį laipsnį).
8.	Rajono lygmens stacionarinės asmens sveikatos priežiūros įstaigos filialo vadovas

9.	Ambulatorines sveikatos priežiūros paslaugas teikiančios asmens sveikatos priežiūros įstaigos, kurioje paskutiniais kalendoriniais metais iki konkurso vadovo pareigoms eiti dirbo vidutiniškai 250 ir daugiau darbuotojų, filialo vadovas

10.	Pirminės stacionarinės asmens sveikatos priežiūros įstaigos vadovas

11.	Kitų nacionalinės sveikatos sistemos įstaigų, nenurodytų Kvalifikaciniuose reikalavimuose, vadovas

12.	Ambulatorines asmens sveikatos priežiūros paslaugas teikiančios asmens sveikatos priežiūros įstaigos, kurioje paskutiniais kalendoriniais metais iki konkurso vadovo pareigoms eiti dirbo vidutiniškai 10 ir mažiau darbuotojų, vadovas	Turėti ne mažiau kaip 1 metų profesinio darbo patirtį sveikatos priežiūros ir (arba) socialinių paslaugų srityse ir biomedicinos mokslų ar socialinių mokslų srities aukštąjį universitetinį ar jam prilygintą išsilavinimą (magistro kvalifikacinį laipsnį).
13.	Ambulatorines asmens sveikatos priežiūros paslaugas teikiančios asmens sveikatos priežiūros įstaigos, kurioje paskutiniais kalendoriniais metais iki konkurso vadovo pareigoms eiti dirbo vidutiniškai mažiau kaip 250 ir daugiau kaip 10 darbuotojų, filialo vadovas

14.	Pirminės stacionarinės asmens sveikatos priežiūros įstaigos filialo vadovas

15.	Savivaldybės visuomenės sveikatos biuro vadovas

16.	Kitų nacionalinės sveikatos sistemos įstaigų, nurodytų 10 lentelės punkte, filialų vadovas

17.	1–16 lentelės punktuose paminėtų įstaigų padalinių vadovai	Turėti ne mažiau kaip 1 metų darbo patirtį šioje srityje, jei pretenduojama į medicinos ar odontologijos padalinio vadovo pareigas, ir turėti su padalinio, kuriam siekiama vadovauti, funkcijomis susijusios srities aukštąjį universitetinį ar jam prilygintą išsilavinimą (magistro kvalifikacinį laipsnį).

1.

Turėti ne mažiau kaip 1 metų darbo patirtį su padalinio, kuriam siekiama vadovauti, funkcijomis susijusioje srityje, jei pretenduojama į ne medicinos ar odontologijos padalinius (personalo, viešųjų pirkimų, teisės, ekonomikos, finansų ir kt.), ir aukštąjį universitetinį ar jam prilygintą išsilavinimą.

1.

Turėti ne mažiau kaip 1 metų darbo patirtį su padalinio, kuriam siekiama vadovauti, funkcijomis susijusioje srityje, jei pretenduojama į kitokio aptarnavimo (pvz., ūkio, archyvo, transporto, dokumentų valdymo, maitinimo ir kt.) padalinio vadovo pareigas, ir turėti ne žemesnį kaip aukštąjį neuniversitetinį (koleginį) išsilavinimą arba aukštesnįjį, arba iki 2009 m. įgytą aukštesnįjį, arba iki 1995 metų įgytą specialųjį vidurinį išsilavinimą, arba lygiavertę aukštojo mokslo kvalifikaciją.
18.	Savivaldybės visuomenės sveikatos biuro padalinio vadovas	Turėti ne mažiau kaip 1 metų darbo patirtį su padalinio, kuriam siekiama vadovauti, funkcijomis susijusioje srityje ir aukštąjį universitetinį ar jam prilygintą išsilavinimą.

III SKYRIUS

SPECIALIEJI KVALIFIKACINIAI REIKALAVIMAI

5. Pretendentas, siekiantis eiti Įstaigos, jos padalinio ar filialo vadovo pareigas, turi atitikti šiuos specialiuosius reikalavimus:

5.1. išmanyti ir gebėti taikyti Lietuvos Respublikos įstatymus, Lietuvos Respublikos Vyriausybės nutarimus, sveikatos apsaugos ministro įsakymus bei kitus teisės aktus, reglamentuojančius sveikatinimo veiklos planavimą, organizavimą ir vykdymą, sveikatos priežiūros įstaigų administravimą ir finansavimą, darbo santykių organizavimą;

5.2. išmanyti e. sveikatos politikos, ekonomikos, teisės, vadybos, finansų, personalo valdymo, administravimo bei darbo santykių reguliavimo pagrindus ir gebėti taikyti šias žinias organizuojant ir planuojant sveikatinimo veiklą;

5.3. žinoti e. sveikatos sistemos veikimo principus ir būti susipažinusiam su elektroniniais sveikatos duomenų tvarkymo technologiniais sprendimais, jų būdais ir jų plėtra (taikoma 4.3 papunktyje pateiktos lentelės 1–16 punktuose nurodytoms pareigoms, taip pat medicinos ir odontologijos padalinių vadovams);

5.4. gebėti nustatyti rizikingas įstaigos (jos padalinio, filialo) veiklos sritis ir taikyti tinkamus krizių valdymo modelius;

5.5. išmanyti antikorupcinės aplinkos formavimo principus;

5.6. mokėti naudotis šiuolaikinėmis technologijomis ir ryšio priemonėmis (dokumentų rengimo ir apdorojimo programomis, interneto naršykle (-ėmis), elektroninio pašto programa (-omis) ir kt.);

5.7. turėti vadybinių kompetencijų, kurios apima gebėjimą planuoti ir organizuoti pavaldžių darbuotojų veiklą, siekiant optimaliais sprendimais gerinti visos įstaigos ir kiekvieno darbuotojo darbo kokybę atsižvelgiant į vadovaujamos Įstaigos (padalinio, filialo) funkcijas ir veiklos specifiškumą, taip pat prižiūrėti ir kontroliuoti Įstaigos (padalinio, filialo) darbą.

__________________________

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-586, 2018-05-16, paskelbta TAR 2018-05-17, i. k. 2018-07871

Dėl Lietuvos Respublikos sveikatos apsaugos ministro 2018 m. gegužės 10 d. įsakymo Nr. V-574 „Dėl Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų ir Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų, jų padalinių ir filialų vadovams keliamų kvalifikacinių reikalavimų patvirtinimo“ pakeitimo

2.

Lietuvos Respublikos sveikatos apsaugos ministerija, Įsakymas

Nr. V-832, 2018-07-24, paskelbta TAR 2018-07-26, i. k. 2018-12445

Dėl Lietuvos Respublikos sveikatos apsaugos ministro 2018 m. gegužės 10 d. įsakymo Nr. V-574 „Dėl Lietuvos nacionalinės sveikatos sistemos valstybės biudžetinių ir viešųjų įstaigų vadovų konkursų organizavimo nuostatų ir Lietuvos nacionalinės sveikatos sistemos valstybės ir savivaldybių biudžetinių ir viešųjų įstaigų, jų padalinių ir filialų vadovams keliamų kvalifikacinių reikalavimų patvirtinimo“ pakeitimo